


**KOORDINATORI I INTEGRITETIT**



RAPORT MONITORIMI ZBATIMI I PLANIT TË INTEGRITETIT TË MINISTRISË SË SHËNDETËSISË DHE MBROJTJES SOCIALE

2022

Tabela e përmbajtjes



**Përmbledhje Ekzekutive Qasja vlerësuese**

**Metodologjia e monitorimit Gjetjet e raportit**

**Objektivi 1: Përmirësimi i kuadrit rregullator dhe institucional të etikës dhe integritetit në ministri**

**Objektivi 2:** : **Konsolidimi i sistemit të menaxhimit të burimeve njerëzore në ministri**

**Objektivi 3: Përmirësimi i efikasitetit, transparencës dhe llogaridhënies në sektorin e shëndetësisë**

**Konkluzione dhe rekomandime Hapa të tjera**

**Aneks**

# Lista e shkurtesave

|  |  |
| --- | --- |
| AB  AKSHI  ASPA  BNJ  DAB  DMBNJ  GIZ  MSHMS  SP  SEED  RSH | Auditi i Brendshëm  Agjencia Kombëtare e Shoqërisë së Informacionit  Shkolla Shqiptare e Administratës Publike  Burime Njerëzore  Drejtoria e Auditimit të Brendshëm  Drejtoria e Menaxhimit të Burimeve Njerëzore  German Development Cooperation Office – Zyra Gjermane  për Zhvillim dhe Bashkëpunim  Ministria e Shëndetësisë dhe Mbrojtjes Sociale  Sekretari i Përgjithshëm  South East European Development - Qendra e Zhvillimit të Europës Juglindore  Republika e Shqipërisë |
|  |  |
|  |  |

Përmbledhje Ekzekutive



Ministria e Shëndetësisë dhe Mbrojtjes Sociale harton politika dhe programe që do të përmirësojnë cilësinë dhe sigurinë e shërbimeve shëndetësore dhe sociale si dhe do të ulin nivelin e korrupsionit.

lntegriteti është me rëndësi të jashtëzakonshme për krijimin e institucioneve publike, transparente dhe të përg¡egjshme. Ministria e Shëndetësisë dhe Mbrojtjes Sociale është e angazhuar për forcimin e parimeve etike të administratës publike, nëpërmjet rritjes së transparencës dhe llogaridhënies në institucion. Në këtë kuadër, është hartuar dokumenti i Planit të Integritetit, të miratuar me Urdhërin nr. 267, datë 22.04.2022 të Ministrit të Shëndetësisë dhe Mbrojtjes Sociale, ku trajtohen çështje të rëndësishme për sistemin e menaxhimit të integritetit në institucion.

Gjithashtu, Plani i Integritetit është hartuar në kuadër të Planit të Veprimit të Strategjisë Antikorrupsion 2020-2023. Ky dokument është në përputhje me politikat kombëtare kundër korrupsionit dhe synon të sjellë përmirësime brenda ministrisë. Plani i Integritetit të Ministrisë së Shëndetësisë dhe Mbrojtjes Sociale 2022-2025 është një instrument anti-korrupsion, që ofron kuadrin politik dhe rregullator për të forcuar rezistencën institucionale ndaj rreziqeve të integritetit, dhe parashikon masa të identifikuara në fushat e përgjegjësisë institucionale të ministrisë. Plani i Integritetit përmban gjithsej 43 masa të karakterit rregullator e operacional, dhe për të cilat janë parashikuar ndërhyrje (aktivitete) përkundrejt çdo risku të evidentuar. Njësitë përgjegjëse për zbatimin e tyre janë drejtoritë e Ministrisë së Shëndetësisë dhe Mbrojtjes Sociale, si dhe grupe institucionale pune. Afati i zbatimit të këtij Plani Integriteti është deri në vitin 2025.

Raporti i Monitorimit të zbatimit të Planit të Integritetit të Ministrisë së Shëndetësisë dhe Mbrojtjes Sociale, për vitin 2022, është i pari dokument i hartuar që prej miratimit të Planit të Integritetit. Në përputhje me pikën 3 të Planit të Integritetit të MSHMS, si dhe me Metodologjinë e Monitorimit të Planit të Integritetit për institucionet e qeverisjes qendrore, Ministria e Shëndetësisë dhe Mbrojtes Sociale ka hartuar raportin e monitorimit mbështetur në të dhëna të verifikueshme dhe transparente.

Raporti jep të dhëna për objektivat dhe masat institucionale të parashikuara në Planin e Integritetit të MSHMS, për vitin 2022, për statusin e zbatimit të tyre, informacionin për buxhetin, problematikat e hasura në zbatimin e tyre. Gjithashtu raporti përmban të dhëna për veprimtarinë operacionale të njësive (drejtorive) të brendshme kontribuese, referuar hartimit dhe plotësimit të kuadrit rregullator të brendshëm, marrjen e masave për zhvillimin e burimeve njerëzore dhe profesionale të ministrisë, përmirësimin e efikasitetit, transparencës dhe llogaridhënies në sektorin e shëndetësisë dhe mbrojtjes sociale.

Për vitin 2022, Plani i Integritetit ka të parashikuar për zbatim 16 masa/aktivitete, sipas aneksit bashkëlidhur raportit dhe janë të shpërndarë në 3 (tre) nga 5 (pesë) objektivat e planit, përkatësisht:

* Objektivi 1: Përmirësimi i kuadrit rregullator dhe institucional të etikës dhe integritetit në ministri;
* Objektivi 2: Konsolidimi i sistemit të menaxhimit të burimeve njerëzore në ministri;
* Objektivi 5: Përmirësimi i efikasitetit transparencës dhe llogaridhënies në sektorin e shëndetësisë.

Në këto masa përshkruhen aktivitetet që duhet të zbatohen për parandalimin, zvogëlimin apo eliminimin e rreziqeve të integritetit, jepen afatet kohore dhe përgjegjësitë institucionale për zbatimin e tyre si dhe transparencën dhe logaridhënien në sektorin e shëndetësisë, përmes: forcimit të njësisë së sinjalizuesve, njohjes dhe zbatimit të rregullave për konfliktin e interesit dhe të etikës, zhvillimit të burimeve njerëzore dhe profesionale mbi monitorimin dhe raportimin me barnat narkotike.

Nga monitorimi rezulton se në totalin prej 16 masash/aktivitetesh të parashikuara për zbatim në planin e integriteti për vitin 2022, rezulton se: janë zbatuar 14 masa/aktivitete, në proces zbatimi ka mbetur 1 masë /aktivitet dhe të pazbatuara 1 masë/aktivitet.

Gjatë vitit 2022, masa dhe aktivitet e lidhura me hartimin e Kodit të Etikës së institucionit u realizuan dhe u përfshinë në përmbajtjen e këtij Kodit, në pritje për miratim me urdhër të ministrit. Përmendim, këtu kuadrin e plotë rregullator për etikën dhe integritetin, si dhe përfshirja në këtë kod e subjekteve të tilla si funksionarë të lartë të institucionit apo dhe reflektimet në dispozitat e këtij kodi për konfliktin e interesave privatë, dhuratat dhe sponsorizimet, lobistët, veprimtari të jashtme, sinjalizimin, si dhe rregullimin e komunikimit ndërmjet strukturave teknike të brendshme dhe gjithashtu me grupe jashtë institucionit.

Ky raport monitorimi evidenton rritjen dhe forcimin e transparencës së institucionit në publikimin dhe njoftimin e kuadrit rregullator të brendshëm, njoftimin e vazhdueshëm të punonjësve mbi sinjalizimin dhe mbrojtjen e sinjalizuesve apo plotësimit të formularëve përkatës për konfliktin e interesit nga punonjësit dhe punonjësit e punësuar rishtas.

Nga ana tjetër, raporti evidenton plotësisht nevojën për zhvillimin e mëtejshëm dhe në mënyrë të vazhdueshme të strukturave teknike dhe kapaciteteve profesionale të ministrisë në zbatim të parashikimeve të bëra për të mundësuar një performancë më të mirë institucionale, nëpërmjet informimit të punonjësve të rinj apo përditësimit (rifreskimit) të njohurive të punonjësve të institucionit lidhur me rregullat e etikës dhe komunikimit, deklarimin e konfliktit të interesit apo dhe rritjes së kapaciteteve profesionale, si dhe me monitorimin dhe raportimin e veprimtarive që përfshihen në procesin e punës.

Raporti i monitorimit të zbatimit të Planit të Integritetit të Ministrisë së Shëndetësisë dhe Mbrojtjes Sociale për vitin 2022, përmban një analizë të përgjithshme të kuadrit rregullator mbi aspekte të integritetit në MSHMS, të performancës institucionale për t’i rezistuar shkeljeve të integritetit si dhe çështje të transparencës institucionale në luftën kundër korrupsionit.



Qasja vlerësuese

## Metodologjia e vlerësimit

Ky raport është hartuar në bazë të kontributit të 5 drejtorive dhe strukturave teknike në Ministrinë e Shëndetësisë dhe Mbrojtjes Sociale, me kontribut të një grupi punonjësish që janë pjesë përbërëse e drejtorive të Institucionit, për të cilët ka pasur të parashikuar masa për zbatim për vitin 2022. Raporti përmban një analizë sintezë cilësore dhe sasiore të kontributit të tyre. Analiza cilësore e këtij raporti bazohet në vlerësimin institucional të kuadrit organizativ, funksional dhe operacional të tyre. Analiza sasiore e këtij raporti bazohet në vlerësimin e të dhënave statistikore të strukturave/njësive kontribuese.

## Mbledhja dhe analiza e të dhënave

Të dhënat e këtij raporti janë grumbulluar nga Koordinatori[[1]](#footnote-1) i Integritetit të Ministrisë së Shëndetësisë dhe Mbrojtjes Sociale, në përmbushje të rolit të tij, si struktura e posaçme përgjegjëse për mbledhjen, analizën e informacionit, si edhe për hartimin e raportit të monitorimit. Koordinatori i Integritetit i raporton titullarit të institucionit mbi ecurinë e zbatimit të Planit të Integritetit. Titullari i institucionit merr masa për garantimin e zbatimit të Planit të Integritetit dhe adresimin e problematikave të mundshme (referohu: seksioni Nr. 2.2.6 të Metodologjisë për Vlerësimin e Riskut të Integritetit në Institucionet qendrore).

Këto të dhëna janë raportuar nga përfaqësuesit e njësive kontribuese në këtë raport, të cilat janë:

* Drejtoria e Menaxhimit të Burimeve Njerëzore;
* Drejtoria e Auditimit të Brendshëm në Ministrinë e Shëndetësisë dhe Mbrojtjes Sociale
* Drejtoria e Programimit, Harmonizimit të Kuadrit Rregullator në Fushën e Shëndetësisë dhe Mbrojtjes Sociale;
* Drejtoria e Koncesioneve, Prokurimeve dhe Partneriteteve
* Drejtoria e Politikave të Farmaceutikës dhe Pajisjeve Mjekësore.

Mbledhja e informacionit nga këto njësi është kryer nëpërmjet plotësimit të aneksit të këtij raporti. Secila njësi ka raportuar mbi: hapat e ndërmarrë dhe statusin e realizimit të tyrë për çdo masë të parashkuar për zbatim për periudhën; akte dhe dokumente të hartuara (verifikueshmëria) e të dhënave; të dhëna për buxhetin; rekomandime dhe konkluzione.

Draft-raporti i hartuar është konsultuar me njësitë përgjegjëse për zbatim dhe raportim. Përpara publikimit, draft-raporti është miratuar nga Ministri i Shëndetësisë dhe Mbrojtjes Sociale.

# Gjetjet e Raportit



## Objektivi 1: Përmirësimi i kuadrit rregullator dhe institucional të etikës dhe integritetit në ministri

Përmes këtij objektivi synohet përmirësimi i funksionit të sistemit të menaxhimit të integritetit përmes rishikimit të rregulloreve të brendshme për aspekte të veçanta të integritetit duke siguruar që parimet e etikës të respektohen nga punonjësit, dhe mekanizmat e menaxhimit të integritetit të jenë në përputhje me kuadrin ligjor për konfiktin e interesit, mbrojtjen e sinjalizuesve dhe rregullat e etikës në administratën shtetërore.

Ky objektiv përmban një numër prej 9 masash specifike të planifikuara për t’u zbatuar nga njësitë e përfshira, të cilat i referohen kuadrit rregullator të brendshëm të integritetit si: Kodi i Etikës, deklarimi i interesave private, dhurata, donacione, sponsorizime, takime me grupe interesi, veprimtari të jashtme, njësia e sinjalizimit, përfshirja e zyrtarëve të lartë të institucionit si subjekte të zbatimit të kodit të etikës, informimi i vazhdueshëm mbi rregullat e komunikimit, konflikti i interesit dhe sinjalizimin, si dhe trajnimi i punonjësve për çështje të etikës dhe integritetit në administratën publike.

Njësitë raportuese për këtë objektiv janë strukturat e drejtorisë së menaxhimit të burimeve njerëzore, të drejtorisë së koncesioneve, prokurimeve dhe partneriteteve dhe të drejtorisë së programimit, harmonizimit të kuadrit rregullator. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 7 masa të zbatuara plotësisht, 1 në proces zbatimi, 1+ të pazbatuar (në aneksin e raportit: masa 1.1.1, 1.1.2).

|  |  |  |  |  |  |
| --- | --- | --- | --- | --- | --- |
| Objektivi 1 | Masat dhe Aktivitetet | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2022 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Kuadër rregullator për integritetin | Masa/  Aktivitete | 9 | 7 | 1 | 1 |

Për këtë periudhë monitorimi, *korrik-dhjetor 2022*, vijon të mbetet në proces realizimi (miratimi dhe publikimi) kuadri rregullator për etikën e Ministrisë së Shëndetësisë dhe Mbrojtjes Sociale. Është hartuar projekti për Kodin e Ri të Etikës nga njësia përgjegjëse në MSHMS dhe grupi i punës me parashikime specifike në të, për rregulla tëdeklarimit dhe pranimit të dhuratave dhe përfitime të tjera, rregulla të pranimit të donacioneve dhe sponsorizime të tjera, takime me lobistë dhe grupe interesi, pjesëmarrrjes në veprimtari të jashtme, apo të përdorimit të pasurisë dhe burimeve materiale të ministrisë, të cilët janë klasifikuar në statusin e zbatimit pjesërisht zbatuar, për arsye të mosmiratimit dhe publikimit të kodit të etikës së MSHMS brenda vitit 2022.

Përfshirja e funksionarëve të lartë të institucionit si subjekte të zbatimit të kodit të etikës është parashikuar plotësisht në draft-Kodin e etikës të MSHMS, miratuar në vijim me Urdhër nr. 44, datë 26.01.2023 i Ministrit të Shëndetësisë dhe Mbrojtjes Sociale “Për miratimin e kodit të etikës së Ministrisë së Shëndetësisë dhe Mbrojtjes Sociale”, 6M1 2023.

Mbetet për t’u kryer trajnimi i punonjësve të institucionit për etikën dhe integritetin në administratën publike, i parashikuar të realizohet në muajin shkurt 2023 - 6M1 2023.

Struktura e DMBNJ ka kryer në vijimësi plotësisht informimin mbi konfliktin e interesit të çdo punonjësi të ri dhe të cilit i jepet për nënshkrim Autorizimi përkatës në momentin e lidhjes të kontratës së punës.

Nëpërmjet emailit zyrtar, DMBNJ ka kryer në vijimësi informimin e pnonjësve të MSHMS mbi rregullat e komunikimit dhe etikën e komunikimit duke u përcjellë kuadrin ligjor në fuqi dhe formatet përkatës.

Struktura e DMBNJ ka hartuar gjithashtu planin e trajnimeve të punonjësve të MSHMS ku është parashikuar plotësisht edhe përfshirja e temave të KI dhe i është përcjellë ASPA-s nëpërmjet shkresës me nr. 4076, datë 07.11.2022 me lëndë: “Përcjellim planin e nevojave për trajnim 2023”.

Gjatë këtij viti, punonjësi përgjegjës në DMBNJ, ka kryer në vijimësi informimin e punonjësve të MSHMS mbi Konfliktin e Interesit. Të gjithë punonjësve të aparatit të ministrisë u janë vënë në dispozicion të dy formularët: Deklarimi rast past rasti i interesave private të zyrtarit në ushtrimin e funksioneve publike dhe Deklarimi i konfliktit të vazhdueshëm të interesave.

Bazuar në sa më sipër çdo punonjës, anëtar i grupeve të licencimit dhe/ose të monitorimit të kontratave koncensionare, në rast se ndihet në kushtet e K-I i drejtohet me shkresë eprorit të drejtpërdrejt ose DMBNJ të institucionit për plotësimin e formularëve më sipër.

Aktualisht rastet e konfliktit të interesit rregullohen nga legjislacioni përkatës i fushës. Referuar Kodit të Procedurave Administrative të RSH, Neni 31, Vetëdeklarimi i pengesave ligjore dhe kërkesa për përjashtim: 1. Nëse nëpunësi publik ose anëtari i organit kolegjial të organit publik vëren një nga pengesat e parashikuara në nenin 30, të këtij Kodi, ai njofton menjëherë me shkrim eprorin e tij ose organin kolegjial. 2. Çdo nëpunës tjetër, i cili ka dijeni mbi rastet e konfliktit të interesit, në përputhje me nenin 30, të këtij Kodi, njofton në përputhje me pikën 1 të këtij neni. 3. Pala mund të kërkojë përjashtimin e pjesëmarrjes së një nëpunësi apo të një anëtari të organit kolegjial nga një procedurë administrative, deri në kohën e marrjes së vendimit, duke parashtruar arsyet për të cilat kërkohet përjashtimi nga vendimmarrja. Kërkesa bëhet me shkrim, i drejtohet eprorit dhe përmban të gjitha provat e mundshme në të cilat ajo mbështetet. 4. Në çdo rast, deri në marrjen nga eprori të një vendimi përfundimtar, nëpunësi pezullohet nga procesi vendimmarrës.

Për sa më sipër masa është vlerësuar e realizuar dhe propozohet të hiqet, për periudhën në vijimësi, bazuar në pikën 3 të Planit të veprimit të MSHMS ku përcaktohet se “Plani i veprimit është një dokument që mund të ndryshohet dhe përmirësohet nga ministria sipas nevojës dhe situatave”. Argumenti pasi nuk mund të zbatohet rast pas rasti për sa kohë nuk ka një formular specifik sipas legjislacionit në fuqi për licencat dhe koncensionet.

Kostoja e këtyre masave është administrative dhe pjesë e planifikimit buxhetor të brendshëm.

## Objektivi 2: Konsolidimi i sistemit të menaxhimit të burimeve njerëzore në ministri

Përmes këtij objektivi synohet konsolidimi i sistemit të menaxhimit të burimeve njerëzore, nëpërmjet ngritjes së kapaciteteve teknike të burimeve njerëzore aktuale dhe punonjësve të rinj që kanë aftësitë dhe kualifikimet e nevojshme për vendin e punës, si dhe me njohuri për aspekte të veçanta të integritetit, të cilët zbatojnë rregullat dhe procedurat dhe janë të aftë të veprojnë sipas legjislacionit duke marrë masa përmirësimi dhe parandalimi të K-I.

Ky objektiv përmban një numër prej 6 masash specifike të planifikuara për t’u zbatuar nga njësitë e përfshira, të cilat i referohen DMBNJ dhe DAB lidhur me njoftimet paraprake dhe në mënyrë të rregullt mbi procesin dhe afatet e vlerësimit të punonjësve, forcimit të kapaciteteve profesionale nëpërmjet planifikimit të nevojave për trajnim, si dhe sinjalizimin.

Njësitë raportuese për këtë objektiv janë strukturat e drejtorisë së burimeve njerëzore dhe të drejorisë së auditit të brendshëm. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 6 masa të zbatuar plotësisht, 0 në proces zbatimi, 0 të pazbatuara.

|  |  |  |  |  |  |
| --- | --- | --- | --- | --- | --- |
| Objektivi 2 | Masat dhe Aktivitetet | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Burime njerëzore të qëndrueshme dhe të kualifikuara | Masa/ Aktivitete | 6 | 6 | - | - |

Sistemi i Burimeve Njerëzore për aparatin e ministrisë është i konsoliduar si dhe njoftimet për procesin e vlerësimeve janë kryer sipas afateve të përcaktuara ligjore me shkresë zyrtare të SP dhe nëpërmjet emailit zyrtar me shkresën me nr. 4769, datë 15.12.2022 lidhur me vlerësimet e punonjësve për vitin 2022 dhe përcaktimin e objektivave të punës për vitin 2023.

Gjithashtu nga struktura e DMBNJ është hartuar plani i trajnimeve për punonjësit e aparatit të ministrisë dhe i është përcjellë ASPA-s me shkresën nr. 4076, datë 07.11.22 "Përcjellim planin e nevojave për trajnim 2023". Në muajin shkurt 2023 janë planifikuar trajnime lidhur me etikën dhe integritetin, me focus K-I, sinjalizimin, komunikimin dhe etikën e komunikimit në institucionet e administratës publike.

Autoriteti Përgjegjës i MSHMS në zbatim të ligjit nr.9367, datë 07.04.2005 “Për parandalimin e konfliktit të interesave në ushtrimin e funksioneve publike” i ndryshuar,  informon zyrtarët e rinj të ministrisë, se çdo zyrtar, në ushtrimin e kompetencave apo në kryerjen e detyrave të tij publike, në bazë të njohjes së tij dhe në mirëbesim, detyrohet që të bëjë vetëdeklarim paraprak dhe rast për rast, të ekzistencës së interesave të tij privatë, që mund të bëhen shkak për lindjen e një konflikti interesi, si dhe të gjithë punonjësit nëpërmjet shpërndarjes rregullisht me email kujtues të kuadrit ligjor për K-I.

Gjithashtu tek recepsioni në hyrje të institucionit është afishuar njoftimi mbi personat e kontaktit të cilët do merren me hetimin administrativ të sinjalizimit. Hetimi i Sinjalizimit kryhet nga DAB. Nëpërmjet AKSHI- t është bërë publikimi i bazës ligjore për sinjalizimin në websitin e MSHMS: Urdhër i Ministrit të MSHMS nr. 517, datë 02.12.2021 për miratimin e rregullores për hetimin administrativ të kërkesës së sinjalizuesit për mbrojtjen nga hakmarrja dhe Urdhërit të MSHMS nr. 276, datë 26.03.2019 për miratimin e rregullores për njësinë përgjegjëse për sinjalizimin dhe mbrojtjen e sinjalizuesve për hetimin administrativ dhe ruajtjen e konfidencialitetit”.

Baza ligjore dhe formularët tip mbi sinjalizimin janë dërguar me email rregullisht çdo vit tek punonjësit e institucionit: emaili i muajit dhjetor 2021 dhe emaili i muajit janar 2023.

Publikimi në websitin e MSHMS sipas linqeve më poshtë:

<https://shendetesia.gov.al/rregullore-dokumenta-udhezues/>

[https://shendetesia.gov.al/ëp-content/uploads/2023/01/FORMULAR-I-SINJALIZIMIT-T%C3%8B-](https://shendetesia.gov.al/wp-content/uploads/2023/01/FORMULAR-I-SINJALIZIMIT-T%C3%8B-)BRENDSH%C3%8BM-1.doc;

[https://shendetesia.gov.al/ëp-content/uploads/2023/01/FORMULAR-I-SINJALIZIMIT-T%C3%8B-JASHT%C3%8BM-1.doc](https://shendetesia.gov.al/wp-content/uploads/2023/01/FORMULAR-I-SINJALIZIMIT-T%C3%8B-JASHT%C3%8BM-1.doc);

[https://shendetesia.gov.al/ëp-content/uploads/2023/01/REGJIST%C3%8BR-I-K%C3%8BRKES%C3%8BS-P%C3%8BR-MBROJTJEN-NGA-HAKMARRJA-1.xls](https://shendetesia.gov.al/wp-content/uploads/2023/01/REGJIST%C3%8BR-I-K%C3%8BRKES%C3%8BS-P%C3%8BR-MBROJTJEN-NGA-HAKMARRJA-1.xls);

[https://shendetesia.gov.al/ëp-content/uploads/2023/01/FORMULAR-K%C3%8BRKES%C3%8B-P%C3%8BR-MBROJTJE-NGA-HAKMARRJA-1.doc](https://shendetesia.gov.al/wp-content/uploads/2023/01/FORMULAR-K%C3%8BRKES%C3%8B-P%C3%8BR-MBROJTJE-NGA-HAKMARRJA-1.doc);

Kostoja e këtyre masave është administrative dhe pjesë e planifikimit buxhetor të brendshëm.

## Objektivi 5: Përmirësimi i efikasitetit, transparencës dhe llogaridhënies në sektorin e Shëndetësisë

Përmes këtij objektivi synohet forcimi i kontrolleve operativ të integritetit në fushat e planifikimit, vendimarrjes, monitorimit dhe projekteve në sektorin e shëndetësisë dhe mbrojtjes sociale, nëpërmjet hartimit dhe monitorimit të politikave të mbështetura tek instrumente metodologjike, procedura të qarta dhe të përshtatshme dhe në rritjen e transparencës.

Ky objektiv përmban një numër prej 1 mase/aktivitet specifik të planifikuar për t’u zbatuar nga njësitë e përfshira, të cilat i referohen ofrimit të trajnimeve të veçanta për monitorimin dhe raportimin e veprimtarive me barnat narkotike për punonjësit e sektorit të farmaceutikës.

Nga raportimi rezulton që nëpunësit e drejtorisë së politikave farmaceutike dhe pajisjeve mjekësore kanë kryer trajnime në vendin e punës të punonjësve të rinj nga punonjësit me përvojë mbi monitorimin dhe raportimin e veprimtarive me barnat narkotike, si dhe trajnime të ofruara nga SIDI dhe GIZ në lidhje me lëvizjen e lirë të mallrave, në Bashkimin Europian në kuadër të mbështetjes së përgatitjes së grupeve negociatore për takimet bilaterale, për Kapitullin 2 - Tregu i Brendshëm. Kjo masë vlerësohet e realizuar.

Njësitë raportuese për këtë objektiv janë kryesisht strukturat që prodhojnë raporte dhe konkretisht struktura e drejtorisë së Politikave Farmaceutike dhe Pajisjeve Mjekësore dhe DMBNJ. Gjatë periudhës raportuese janë realizuar masat (produktet) dhe kryer aktivitetet sipas tabelës më poshtë, që rezultojnë nga monitorimi: 1 masë e zbatuar plotësisht, - masë në proces zbatimi, - masë e pa zbatuar.

|  |  |  |  |  |  |
| --- | --- | --- | --- | --- | --- |
| Objektivi 3 | Masat dhe Aktivitetet | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2021 | Masa dhe aktivitete **plotësisht** të realizuara | Masa dhe aktiviteteve **pjesërisht** të realizuara | Masa dhe aktivitete të **parealizuara** |
| Transparencë e MD | Masa/  Aktivitete | 1 | 1 | - | - |

Kostoja e kësaj mase është administrative dhe e pjesë e planifikimit buxhetor të brendshëm.

# Konkluzione dhe Rekomandime



Ky raport monitorimi është kryer në përputhje me metodologjinë e monitorimit të instrumentit plani i integritetit, dhe të hartimit të raportit të monitorimit. Viti 2022, ishte viti i parë i zbatimit të këtij plani integriteti në Ministrinë e Shëndetësisë dhe Mbrojtjes Sociale, vit gjatë të cilit u hasën edhe disa vështirësi që patën ndikimin e tyre mbi ecurinë e zbatimit të tij, sipas parashikimeve të bëra dhe afateve për zbatimin e tyre.

Operacionializimi i rolit të koordinatorit të integritetit për MSHMS, njohja me metodologjinë, ndryshimet referuar mjedisit rregullator, partneritetit dhe angazhimin nga ana e të gjithë njësive teknike kanë ndikim në zbatimin e plotë të këtij instrumenti.

Në përmbyllje të këtij raporti monitorimi për periudhën *korrik-dhjetor 2022*, të gjetjeve që ky dokument na ofron, të të dhënave analitike që drejtoritë kanë raportuar dhe të analizës së kryer, rezulton se:

* Ministria e Shëndetësisë dhe Mbrotjes Sociale ka vijuar me zbatimin e planit të integritetit.
* Njësitë (drejtoritë) teknike të ministrisë kanë shënuar përparime kryesisht në forcimin e kapaciteteve të stafit, të stafit të ri të rekrutuar, në fillimin nga hartimi të paketës së plotë të kuadrit të etikës, integritetit dhe në identifikimin e nevojave për zhvillimin me integritet të burimeve njerëzore të institucionit.
* Hartimi i planit të trajnimeve për punonjësit e MSHMS për vitin 2023 mbi etikën dhe integritetin në administratën publike, shkresa me nr. 4769, protokolli, datë 15.12.2022.
* Afishimi i njoftimit mbi njësinë përgjegjëse për sinjalizimin si dhe publikimi i kuadrit rregullator për sinjalizimin në MSHMS.
* Përditësimi i linqeve online, dhe njoftimi rregullisht i punonjësve mbi sinjalizimin nga njësia përgjegjëse nëpërmjet emailit zyrtar.
* Aplikuar rregullisht njoftimi i punojësve mbi K-I, komunikimin dhe etikën e komunikimit, vlerësimin e performancës.
* Garantuar transparencë e plotë dhe ofrim i informacioneve mbi aktivitetin e ministrisë për publikun e gjerë nëpërmjet faqes së internetit [www.shendetesia.gov.al](http://www.shendetesia.gov.al).

## Hapa të tjera

* Të vijohet me zbatimin e parashikimeve në planin e veprimit;
* Të publikohet kodi i etikës së institucionit, si një detyrë që vjen nga ky plan integriteti, në faqen e internetit të MSHMS (miratuar tashmë në 26 Janar 2022, TM 1 2023);
* Të ndiqet zbatimi i trajnimeve të stafit të MSHMS-së për rregullat e integritetit (Kodi i Etikës dhe rregullat e tij sipas planifikimit në muajin shkurt 2023 (3M1 2023);
* Të trajnohen punonjësit e institucionit sipas planifikimit të nevojave profesionale për trajnim për vitin 2023 me fokus nevojat specifike të drejtorive të përmbajtjes
* Të vijohet rregullisht me njoftimet e stafit dhe stafit te ri lidhur me K-I, etikën dhe rregullat e komunikimit në administratën pubike, sinjalizimin, procesin e vlerësimit të performancës së punonjësve, etj.

# Aneks



* Aneksi i raportimit të informacionit nga njësitë kontribuese

1. Koordinatori i Integritetit për MSHMS është Përgjegjësi i Sektorit të Monitorimit dhe Jetësimit të Prioriteteve [↑](#footnote-ref-1)